CELEX: 62008CA0440
Language: el
Date: 2010-03-18 00:00:00
Title: Υπόθεση C-440/08: Απόφαση του Δικαστηρίου (πρώτο τμήμα) της 18ης Μαρτίου 2010 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — F. Gielen κατά Staatssecretaris van Financiën (Άμεση φορολογία — Άρθρο 43 ΕΚ — Φορολογούμενος που είναι κάτοικος αλλοδαπής — Επιχειρηματίας — Δικαίωμα έκπτωσης υπέρ των ανεξάρτητων επαγγελματιών — Αριθμός ωρών εργασίας ως κριτήριο — Διάκριση μεταξύ φορολογούμενων κατοίκων ημεδαπής αφενός και κατοίκων αλλοδαπής αφετέρου — Δικαίωμα επιλογής της εξομοίωσης)

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/6
            
         Απόφαση του Δικαστηρίου (πρώτο τμήμα) της 18ης Μαρτίου 2010 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — F. Gielen κατά Staatssecretaris van Financiën
   (Υπόθεση C-440/08) (1)
   
   (Άμεση φορολογία - Άρθρο 43 ΕΚ - Φορολογούμενος που είναι κάτοικος αλλοδαπής - Επιχειρηματίας - Δικαίωμα έκπτωσης υπέρ των ανεξάρτητων επαγγελματιών - Αριθμός ωρών εργασίας ως κριτήριο - Διάκριση μεταξύ φορολογούμενων κατοίκων ημεδαπής αφενός και κατοίκων αλλοδαπής αφετέρου - Δικαίωμα επιλογής της εξομοίωσης)
   2010/C 134/09
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   F. Gielen
   
      κατά
   
   Staatssecretaris van Financiën
   
      Αντικείμενο
   
   Αίτηση εκδόσεως προδικαστικής αποφάσεως — Hoge Raad der Nederlanden, Den Haag — Ερμηνεία του άρθρου 43 ΕΚ — Εθνική νομοθεσία η οποία παρέχει στους ελεύθερους επαγγελματίες το δικαίωμα να εκπίπτουν από τα φορολογητέα κέρδη τους ένα κατ’ αποκοπή ποσό, υπό την προϋπόθεση ότι έχουν αφιερώσει τουλάχιστον 1 225 ώρες ανά ημερολογιακό έτος στις δραστηριότητες μιας επιχείρησης — Δεν λαμβάνονται υπόψη, στην περίπτωση και μόνον του φορολογούμενου που είναι κάτοικος αλλοδαπής, οι ώρες που αφορούν δραστηριότητες επιχείρησης εγκατεστημένης σε άλλο κράτος μέλος
   
      Διατακτικό
   
   Αντίκειται στο άρθρο 49 ΣΛΕΕ η εθνική ρύθμιση η οποία, όσον αφορά τη χορήγηση ενός φορολογικού οφέλους όπως είναι η επίμαχη στην κύρια δίκη έκπτωση υπέρ των ανεξάρτητων επαγγελματιών, δημιουργεί διακρίσεις σε βάρος των φορολογούμενων που είναι κάτοικοι αλλοδαπής, έστω και αν οι φορολογούμενοι αυτοί μπορούν να επιλέγουν, σε σχέση με το όφελος αυτό, την υπαγωγή τους στο καθεστώς που ισχύει για τους φορολογούμενους κατοίκους ημεδαπής.
   
      (1)  ΕΕ C 327 της 20.12.2008.